נסיכות טורן וטקסיס

**נסיכות טורן וטקסיס** (בגרמנית: **Fürstenhaus Thurn und Taxis**) היא נסיכות בשטחי האימפריה הרומית הקדושה, אשר התקיימה בין השנים 1608–1806, ואשר שליטיה היו אחראים על הדואר הקיסרי מהמאה ה-16, ואף החזיקו במבשלות שיכר רבות. המשפחה היא אחת העשירות בגרמניה, ומתגוררת בטירה ברגנסבורג מאז 1748, וכיום עומד בראשה אלברט השני, נסיך טורן וטקסיס השנים עשר.

## היסטוריה
משפחת טאסו (מהמילה האיטלקית "גירית") מקורה בלומברדיה שבאזור ברגמו, והיא מופיעה כבר ברשומות שנכתבו בסביבות שנת 1200. בעקבות סכסוכי הגּוּאֶלְפִים והגִּיבֶּלִינִים, נמלטו בני המשפחה מאזור מוצאם. בסביבות 1290, לאחר שדוכס מילאנו כבש את ברגמו, אומודאו טאסו ארגן 32 מבני משפחתו לחברה של בלדרים *(Compagnia dei Corrieri)* אשר קישרה את מילאנו עם ונציה ורומא. מקבלי החסות המלכותית והאפיפיורית, רוכבי הדואר שלו היו כה יעילים עד שהשם *bergamaschi (*שמם כבני ברגמו) הפך כינוי נרדף לרוכבי דואר ברחבי איטליה.

רוג'רו דה טאסיס נקרא לחצרו של הקיסר פרידריך השלישי, קיסר האימפריה הרומית הקדושה בשנת 1443. הוא בנה מערך להובלת דואר בין ברגמו לווינה ב-1450; מאינסברוק לאיטליה ולשטיריה בסביבות 1460; ובין וינה ובריסל בסביבות 1480. עם הצלחתו, קיבל רוג'רו תואר אבירות ואף אדון הלשכה. ג'אנטו דה טאסיס מונה למנהל הראשי של שירותי הדואר באינסברוק בשנת 1489. פיליפ מבורגונדי העלה את אחיו של ג'אנטו, פרנסיסקו דה טאסיס, למפקד הדואר בשנת 1502.

בשל סכסוך תשלומים עם פיליפ מבורגונדי, פרנסיסקו פתח את משרתו לשימוש ציבורי בשנת 1506. ב-1516 העביר פרנסיסקו את המשפחה לבריסל בדוכסות בראבנט, שם הם שימשו כלי עזר לשלטון ההבסבורגי, וקישרו את ארצות השפלה ההבסבורגיות לבית המלוכה הספרדי. המסלול הרגיל עבר דרך צרפת, ומסלול משני עבר דרך האלפים לג'נובה וניתן היה להשתמש בו בזמנים מתוחים.

השם *טורן וטקסיס* נבע מהתרגום לגרמנית של התואר הצרפתי של המשפחה (*de La Tour et Tassis* או *de Tour et Taxis*). קרל החמישי מינה את ג'ובאני בטיסטה דה טאסיס כמנהל לשכתו בשנת 1520; מקסימיליאן הראשון הרחיב את רשתם ברחבי האימפריה הרומית הקדושה. בשנת 1624 הועלתה המשפחה *לדרגת* רוזנות והם אימצו רשמית את שמם בכתיב הגרמני בשנת 1650. הם קיבלו את התואר "נסיך" בשנת 1695 מהקיסר לאופולד הראשון. המשפחה הפעילה את חברת ה"דואר טורן-אונד-טקסיס", יורשו של הדואר הקיסרי של האימפריה הרומית הקדושה, בין השנים 1806–1867. שירות הדואר שלהם איבד את המונופול שלו בהדרגה לאחר מאות שנים, כאשר הדואר הספרדי נקנה על ידי הכתר במאה ה-18 והדואר הגרמני נרכש על ידי פרוסיה לאחר נפילתה של העיר החופשית פרנקפורט בשנת 1866. מושב המשפחה הוקם ברגנסבורג, גרמניה, ונשאר בטירת סנט אמראם משנת 1748.

ריינר מריה רילקה כתב את *[[אלגיות דואינו]]* בעת שהותו בטירת דואינו אצל מריה, נסיכת טורן וטקסיס מהענף הצ'כי של המשפחה. רילקה הקדיש מאוחר יותר את הרומן היחיד שלו (*המחברות של מאלטה לורידיס בריג*') לנסיכה, שהייתה הפטרונית שלו.

כמה מבני המשפחה היו אבירי מלטה.

עד 1919, התארים של ראש הבית היו *נסיך טורן וטקסיס, נסיך בוכאו וקרוטושין, דוכס ורת ודונאושטאוף, רוזן פרידברג-שר, רוזן ולה-סאסינה, מרשל, יורש מנהלת הדואר*.

הראש הנוכחי של בית טורן וטקסיס הוא אלברט השני, נסיך טורן וטקסיס השנים עשר, בנו של יוהנס ואשתו, גלוריה. המשפחה היא אחת העשירות בגרמניה. מבשלת הבירה של המשפחה נמכרה לקבוצת פאולנר של מינכן ב-1996, אבל היא עדיין מייצרת בירה תחת המותג של *טורן וטקסיס*.

## נסיכי טורן וטקסיס
* **[[אויגן אלכסנדר פרנץ, נסיך טורן וטקסיס הראשון|אויגן אלכסנדר]]** 1695–1714 (1652–1714)
** **[[אנזלם פרנץ, נסיך טורן וטקסיס השני|אנזלם פרנץ]]** 1714–1739 (1681–1739)
*** **[[אלכסנדר פרדיננד, נסיך טורן וטקסיס השלישי|אלכסנדר פרדיננד]]** 1739–1773 (1704–1773)
**** **[[קרל אנזלם, נסיך טורן וטקסיס הרביעי|קרל אנזלם]]** 1773–1805 (1733–1805)
***** **[[קרל אלכסנדר, נסיך טורן וטקסיס החמישי|קרל אלכסנדר]]** 1805–1827 (1770–1827)
****** **[[מקסימיליאן קרל, נסיך טורן וטקסיס השישי|מקסימיליאן קרל]]** 1827–1871 (1802–1871)
******* **[[מקסימיליאן אנטון, נסיך הכתר של טורן וטקסיס|הנסיך מקסימיליאן אנטון]]** (1831–1867)
******** **[[מקסימיליאן מריה, נסיך טורן וטקסיס השביעי|מקסימיליאן מריה]]** 1871–1885 (1862–1885)
******** **[[אלברט, נסיך טורן וטקסיס השמיני|אלברט הראשון]]** 1885–1952 (1867–1952)
********* **[[פרנץ יוזף, נסיך טורן וטקסיס התשיעי|פרנץ יוזף]]** 1952–1971 (1893–1971)
********** **[[גבריאל, נסיך טורן וטקסיס|הנסיך גבריאל]]** (1922–1942)
********* **[[קרל אוגוסט, נסיך טורן וטקסיס העשירי|קרל אוגוסט]]** 1971–1982 (1898–1982)
********** **[[יוהנס, נסיך טורן וטקסיס|יוהנס בפטיסטה]]** 1982–1990 (1926–1990)
*********** **[[אלברט, נסיך טורן וטקסיס השנים עשר|אלברט השני]]** 1990–נוכחי (נולד ב-1983)
********* **[[רפאל ריינר, נסיך טורן וטקסיס|הנסיך רפאל ריינר]]** (1906–1993)
********** **(1)** הנסיך מקס עמנואל (נולד ב-1935), *נסיך הכתר*
********* *הנסיך פיליפ ארנסט (1908–1964)*
********** **(2)** הנסיך אלברכט פרידריך (נולד ב-1930)
**** *הנסיך מקסימיליאן יוזף (1769–1831)*, מייסד הענף הצ'כי של המשפחה
***** *הנסיך קרל אנזלם (1792–1844)*
****** *הנסיך הוגו מקסימיליאן (1817–1889)*
******* *הנסיך אלכסנדר יוהאן (1851–1939)*
******** *הנסיך אריך למורל (1876–1952)*
********* *הנסיך יוהאן פון נפומוק (1908–1959)*
********** **(3)** הנסיך פרידריך (born 1950)
********** **(4)** הנסיך קרל פרדיננד (נולד ב-1952), 3 ילדים ללא זכויות ירושה
********** **(5)** הנסיך מקסימיליאן (נולד ב-1955)
******** *[[אלסנדרו, דוכס קסטל דואינו הראשון|הנסיך אלכסנדר]] (1881–1937), נסיך דלה טורה אי טאסו ו[[דוכס קסטל דואינו]] 1923–1937, heirs without dynastic rights*

משפחת טורן אונד טקסיס הגיעה לתשומת לב תקשורתית מסיבית בסוף שנות ה-70 ועד אמצע שנות ה-80, כאשר הנסיך יוהנס נשא את מריה גלוריה, רוזנת שנבורג-גלאוכאו, בת למשפחת אצולה זוטרה ומרוששת. סגנון החיים הפראי של "הזוג הסילוני" והמראה העילאי של הנסיכה גלוריה (המאופיינים בצבעי שיער בהירים ובבגדי אוונגרד) זיכו אותה לכינוי "הנסיכה TNT".

## קישורים חיצוניים

* 

## הערות שוליים

קטגוריה:אבירי מסדר מלטה
קטגוריה:שירותי דואר לאומיים
טורן וטקסיס